Title: Grantové schémy
Author: Mato
Last saved by: Gabriel Roxer

Finančný mechanizmus EHP a Nórsky finančný mechanizmus
2004-2009
Grantové schémy

Blokové schémy

Finančný mechanizmus EHP
a
Nórsky finančný mechanizmus
2004-2009

Obsah

1. Všeobecné ustanovenia
1.1	Charakteristika grantovej schémy
1.2	Oprávnení žiadatelia
1.3	Pomer grantovej pomoci a spolufinancovania
1.4	Zúčastnené strany
2. Projektový cyklus
2.1       Hodnotiaci a schvaľovací proces
2.2       Výber podprojektov
2.3       Monitorovanie a hodnotenie
2.4       Vyplácanie
2.5       Riadiace náklady prijímateľského štátu
2.6       Finančná kontrola a audit

1. Všeobecné ustanovenia
Článok 2.2.3.1 Pravidiel a postupov pre implementáciu Finančného mechanizmu EHP a rovnaký článok Pravidiel a postupov pre implementáciu Nórskeho finančného mechanizmu sa týkajú pokynov pre grantové schémy. Tieto pokyny majú popísať všeobecné charakteristiky týkajúce sa grantových schém.  
1.1	Charakteristika grantovej schémy
Grantová schéma je fond založený za jasne definovaným účelom, ktorý sa môže použiť na poskytnutie pomoci jednotlivcom, organizáciám alebo inštitúciám. Grantové schémy majú uľahčiť implementáciu projektov, pri ktorých je každý podprojket alebo konečný prijímateľ príliš malý, aby bol identifikovaný a priori alebo, aby bol spravovaný efektívne na individuálnej báze.

Obmedzená časť z celkového množstva sa môže prideliť grantovým schémam, ktoré môžu byť navrhnuté na regionálnej alebo miestnej úrovni, alebo zamerané na osobitné strategické témy.

Grantové schémy umožňujú, aby boli zdroje Finančného mechanizmu EHP a Nórskeho finančného mechanizmu ľahšie dostupné pre organizácie, ktoré sú často dobre umiestnené, aby reagovali na špecifické rozvojové problémy (napríklad spoločenské začlenenie alebo iniciatívy zamerané na miestny rozvoj), ktoré však nie sú nevyhnutne dobre vybavené, aby sa sami zaoberali požiadavkami procesu žiadosti.

Sprostredkovatelia grantových schém sa budú zodpovedať národnému kontaktnému bodu a Finančnému mechanizmu EHP a/ alebo Nórskemu finančnému mechanizmu za implementáciu grantovej schémy na základe delegovanej právomoci.

Dva varianty grantových schém majú nárok na podporu podľa, ktorej:

-	sprostredkovateľ grantovej schémy poskytne zdroje na spolufinancoavnie pre konečných prijímateľov malých grantov, a/ alebo;

-	koneční prijímatelia majúci úžitok z pomoci poskytnú vlastné spolufinancovanie sprostredkovateľovi grantovej schémy.

Finančný mechanizmu EHP a Nórsky finančný mechanizmus majú priniesť ďalší úžitok pre prijímateľské štáty. Poskytujú dodatočné finančné zdroje a nenahrádzajú finančnú podporu z iných zdrojov. Grantové schémy by mali byť doplnkom a nesmú nahrádzať už existujúce činnosti podporované zo zdrojov Európskeho spoločenstva a iné finančné zdroje. 
1.2	Oprávnení žiadatelia
Všetky orgány z verejného alebo súkromného sektora, mimovládne organizácie zriadené ako právne subjekty v prijímateľských štátoch a pôsobiace vo verejnom záujme – napr. národné, regionálne alebo miestne úrady, vzdelávacie/ výskumné inštitúcie, environmentálne orgány, dobrovoľnícke a komunitné organizácie a verejno-súkromné partnerstvá sú oprávnené požiadať, aby sa stali sprostredkovateľmi grantových schém. 
1.3	Pomer grantovej pomoci a spolufinancovania
Pomer grantu sa určí od prípadu k prípadu, ako minimum potrebné na to, aby mohla grantová schéma pokračovať, pričom sa vezmú do úvahy všetky dôležité faktory (napríklad princíp „znečisťovateľ platí“ a tvorba výnosu). 

Príspevok z Finančného mechanizmu EHP alebo Nórskeho finančného mechanizmu vo forme grantov nepresiahne 60 % celkových oprávnených nákladov projektu, okrem takých prípadov, kde sú činnosti financované z ústredného, regionálneho alebo miestneho verejného rozpočtu, kde príspevok nemôže prekročiť 85 % celkových oprávnených nákladov. Horná hranica pre spolufinancovanie z Európskeho spoločenstva nebude v žiadnom prípade prekročená. Sprostredkovatelia zodpovední za implementáciu grantových schém rešpektujú rovnaké grantové pomery.

Spoločná podpora z Finančného mechanizmu EHP, Nórskeho finančného mechanizmu a Európskeho spoločenstva, alebo z iných grantov nebude vo všeobecnosti vyššia než 90 % celkových výdavkov.

Podpora z Finančného mechanizmu EHP a Nórskeho finančného mechanizmu nenahrádza iné zdroje financovania, vrátane miestnych grantov, subvenčných nástrojov, bankových pôžičiek alebo exportných úverov. 
1.4	Zúčastnené strany
Grantové schémy implementuje sprostredkovateľ grantovej schémy, ktorý je nezávislou právnickou osobou so silnými väzbami buď na daný sektor alebo geografickú oblasť, v ktorej sa má grantová schéma implementovať. Sprostredkovateľ grantovej schémy bude konať ako orgán zodpovedný za grantovú schému s plnou zodpovednosťou za jej správnu implementáciu. 

Podprojekty implementované s podporou z grantovej schémy spravujú koneční prijímatelia. 

2. Projektový cyklus
2.1 Hodnotiaci a schvaľovací proces

Stručný prehľad grantových schém

Návrh | Predbežné hodnotenie | Žiadosť o grantovú schému | Hodnotenie | Rozhodnutie
dobrovoľné | dobrovoľné | | |
Budúci sprostredkovateľ grantovej schémy pošle návrh grantovej schémy ÚFM prostredníctvom národného kontaktného bodu v PŠ. | ÚFM vykoná predbežné hodnotenie a môže poskytnúť návod PŠ. | Sprostredkovateľ grantovej schémy predloží žiadosť o grantovú schému spolu s ustanoveniami o implementácii ÚFM prostredníctvom národného kontaktného bodu v PŠ. Spolu so žiadosťou o grantovú schému poskytne národný kontaktný bod aj zdôvodnené stanovisko k projektu. | ÚFM zorganizuje hodnotenie grantovej schémy a ustanovení o implementácii a konzultuje  ich s komisiou. ÚFM predloží VFM a/ alebo nórskemu ministerstvu zahraničných vecí zdôvodnené odporúčanie pre rozhodnutie. | VFM a/ alebo nórske ministerstvo zahraničných vecí schváli/ zamietne grantovú schému. Písomný návrh grantu/ zdôvodnené zamietnutie sa zašle PŠ. Ak sa grantová schéma schváli, grantová zmluva sa podpíše.
| | | | Sprostredkovateľ grantovej schémy zorganizuje výzvu na podávanie žiadostí o grant a vykoná hodnotenie.
| | | | Sprostredkovateľ grantovej schémy schvaľuje žiadosti o grant.

ÚFM (Úrad pre finančný mechanizmus)

PŠ (prijímateľský štát)

VFM (Výbor pre finančný mechanizmus)

Pred predložením úplnej žiadosti môže žiadateľ predložiť návrh projektu. Pre návrh projektu a úplnú žiadosť sa použije formulár žiadosti. Žiadosti a návrhy projektov sa predložia finančnému mechanizmu prostredníctvom národného kontaktného bodu.

Súhlas VFM a nórskeho ministerstva zahraničných vecí sa môže udeliť iba po predložení úplnej žiadosti, vrátane navrhovaných výberových kritérií a postupov schvaľovania grantov.

ÚFM bude hodnotiť, či je grantová schéma vhodná pre grantovú pomoc, a či je navrhovaná implementačná štruktúra primeraná a dá odporúčanie VFM a/ alebo nórskemu ministerstvu zahraničných vecí pre rozhodnutie.

Ak VFM a/ alebo nórske ministerstvo zahraničných vecí schvália grantovú schému, sprostredkovateľ grantovej schémy bude pokračovať vo výbere podprojketov.
2.2 Výber podprojektov
Postupy pre výber podprojektov schváli buď VFM a/ alebo nórske ministerstvo zahraničných vecí a sprostredkovateľ grantovej schémy. Sprostredkovateľ predloží svoj pôvodný návrh na výberový proces spolu so žiadosťou o grant. Sprostredkovateľ musí dostatočne zverejniť výzvu na podávanie žiadostí o granty prostredníctvom rôznych médií tak, aby organizácie alebo jednotlivci v dohodnutých cieľových oblastiach a skupinách vedeli, že sú granty k dispozícii. Hodnotenie grantov sprostredkovateľmi grantových schém musí umožniť efektívnu súťaž. VFM a/ alebo nórske ministerstvo zahraničných vecí môžu navrhovať zlepšenie postupu.

Systém, ktorý stanoví sprostredkovateľ grantovej schémy, musí:

1.	zabezpečiť, aby sa brali do úvahy rozdielne záujmy v geografickej oblasti alebo sektore,
2.	zabezpečiť, aby boli rozhodnutia robené transparentným spôsobom,
3.	zabezpečiť, aby boli odôvodnené vyrozumenia o rozhodnutiach sprostredkovateľov grantovej schémy zaslané perspektívnym konečným prijímateľom a VFM a/ alebo nórskemu ministerstvu zahraničných vecí.  
2.3 Monitorovanie a hodnotenie
Postupy monitorovania pre grantovú schému sa dohodnú v grantovej zmluve. VFM a/ alebo nórske ministerstvo zahraničných vecí môžu tieto postupy kedykoľvek upraviť počas trvania grantovej schémy aj po jej implementácii.

•	Sprostredkovatelia grantovej schémy pripravia potrebné postupy podávania správ s koncovými prijímateľmi.

•	Sprostredkovatelia grantovej schémy podávajú správy o postupe (vrátane monitorovania udržateľných rozvojových faktorov) národnému kontaktnému bodu v prijímateľskom štáte podľa rozvrhu stanovenom v grantovej zmluve.

•	Národný kontaktný bod podáva hlásenia aspoň raz do roka ÚFM.

•	ÚFM monitoruje grantové schémy a bežne na tento účel najme služby monitorovacej agentúry, ktorá bude vykonávať externé monitorovanie podprojketov a grantovej schémy, ako aj kontroly na mieste.

•	Ex-post hodnotene grantovej schémy sa môže urobiť individuálne, alebo v kontexte programového rámca daného prijímateľského štátu.
2.4 Vyplácanie
Vyplácanie týkajúce sa grantových schém sa môže čiastočne uskutočniť vo forme preddavkov.

Sprostredkovateľ grantovej schémy musí vytvoriť potrebné postupy (vrátane preddavkov) na zabezpečenie uspokojivého peňažného toku ku konečným prijímateľom grantovej schémy.

Sprostredkovateľ grantovej schémy bude zodpovedný za správne použitie finančných prostriedkov a garantovať autentickosť písomných dokladov o výdavkoch predložených ÚFM.

Sprostredkovateľ grantovej schémy bude zhromažďovať žiadosti o platby za grantovú schému a predkladať ich národnému kontaktnému bodu, spolu s celou potrebnou dokladovou evidenciou preukazujúcou splnenie podmienok vyplácania týkajúcich sa daných etáp. Národný kontaktný bod potom predloží túto dokumentáciu ÚFM alebo, ak je to možné, ním menovanej platobnej agentúre.

Ďalší návod na vyplácanie sa predloží až vtedy, keď ÚFM dohodol potrebné opatrenia ohľadom platobnej agentúry. 
2.5 Riadiace náklady prijímateľského štátu
V princípe riadiace a administratívne náklady grantovej schémy a jej súčastí znášajú koncoví prijímatelia, sprostredkovateľ grantovej schémy a administratíva prijímateľského štátu.

V prípadoch, kde sa vytvoria dodatočné riadiace štruktúry a systémy pre grantovú schému, s personálom najatým výlučne na tento účel, môžu byť dané náklady zahrnuté do oprávneného rozpočtu grantovej schémy. Tieto náklady nemôžu presiahnuť 4,0 % celkových oprávnených nákladov grantovej schémy. 
2.6 Finančná kontrola a audit
Audit a finančná kontrola sa vykonávajú v súlade s článkom 6 Pravidiel a postupov Finančného mechanizmu EHP a rovnakého článku Pravidiel a postupov Nórskeho finančného mechanizmu.